להט"ב והינדואיזם

היחס של דת ההינדו ללהט"ב הוא מגוון וישנם הבדלים משמעותיים בין קבוצות המאמינים השונות.

כאשר הודו נשלטה על ידי דת ההינדו לא היו איסורים חברתיים או חוקיים על הומוסקסואליות או טרנסקסואליות בקרב האוכלוסייה הכללית טרם התקופה המודרנית המוקדמת. עם זאת, היו איסורים דהרמטיים על התנהגות מינית פסולה (הטרוסקסואלית והומוסקסואלית כאחד) בקרב נזירים ואנשי דת. ההינדו אף מתאר את קיומו של מגדר שלישי אשר שווה במעמדו לזה של המגדרים האחרים, כפי שמתבטא במסמכים רפואיים הינדואיסטיים עתיקים.

מספר טקסטים הינדואיסטיים הציגו יחסים הומוסקסואליים כחוויה טבעית וחיובית. לדוגמה, הקאמה סוטרה מאשר ומכיר ביחסים אלו. בנוסף, ישנם מספר מקדשים הינדואיסטיים אשר מכילים פסלים בהם מוצגים יחסים חד מיניים, בין אם של נשים ובין אם של גברים.

ישנם מספר אלים הינדיים אשר מציגים מיניות נזילה ומשתייכים לספקטרום הלהט"בי. יחסים חד מיניים וגיוון מגדרי יוצגו בקרב ההינדואיזם כבר מהעת העתיקה במנהגים, ציורים, מיתולוגיות, פסלים, עדויות ועוד. ישנן ישויות בספר המהאבהארטה אשר יכולות לשנות מגדר, כגון שיח'אנדי, אשר נטען שנולד כנקבה אבל מזדהה כגבר ואף מתחתן עם אישה..Cousins, L.H. (2014). Encyclopedia of Human Services and Diversity  עם זאת, הארט'אשאסטרה גורס שקיום יחסי מין הומוסקסואליים הוא עבירה ומעודד צניעות (אם כי דבר זה נכון גם לקיום יחסי מין הטרוסקסואליים). בדומה לכך, הדרמשאסטרה מכיר בקיומה של הומוסקסואליות, ומגנה את כלל צורות יחסי המין אשר אינן וגינליות.Reyes, Raquel A.G.; Clarence-Smith, William Gervase, eds. (July 26, 2012). Sexual Diversity in Asia, c. 600 - 1950. Routledge. 

ישנן עדויות מחקריות לכך שאנשי דת הינדיים חיתנו זוגות חד מיניים במקדשים מאז קבלת העצמאות מבריטניה.Endsjø, D.Ø. (2012). Sex and Religion: Teachings and Taboos in the History of World Faiths. Espiritualidad y religión. Reaktion Books ישנם אף גופי דת הינדואיסטיים אשר הביעו תמיכה בהפיכת נישואים חד מיניים לחוקיים. עם זאת, רוב אנשי הדת מתנגדים לכך.

קישורים חיצוניים

 הערות שוליים 

קטגוריה:להט"ב
קטגוריה:הינדואיזם